ANUNT BURSE de performanţă OCAZIONALE ŞI BURSE SOCIALE OCAzIONALE

**Fondul de burse alocat Facultăţii de Ştiinţe Economice face posibilă acordarea în semestrul II 2016/2017 a 43 de burse sociale ocazionale în cuantum de 580 lei fiecare, respectiv a unei singure burse de performanţă ocazională în cuantum de 450 lei.**

**Art. 16. Din Metodologia de acordare a burselor la nivelul Facultăţii de Ştiinţe Economice:**  **Bursele sociale ocazionale**

**(1)** Studenţii pot beneficia pe bazã de cerere şi documente justificative, şi de următoarele **tipuri de burse sociale ocazionale**, indiferent dacă studentul mai beneficiază de altă categorie de bursã, şi anume:

* **bursa pentru ajutor social ocazional pentru îmbrăcăminte şi încălţăminte**, care se poate acorda studenţilor cu unul sau ambii părinţi decedaţi, respectiv pentru care s-a dispus ca măsură de protecţie plasamentul, studenţilor defavorizaţi din punct de vedere socioeconomic, a căror familie nu a realizat în cele 3 luni dinaintea depunerii cererii pentru acordarea acestui tip de bursă, un venit lunar net mediu pe membru de familie din salariul minim net la nivel naţional. Această categorie de bursă se poate acorda aceluiaşi student **o datã pe semestru**;
* **bursa pentru ajutor social ocazional de maternitate**, care se acordă studentei sau studentului a cărui soţie nu realizează deloc venituri sau venituri mai mari decât salariul de bază minim net la nivel naţional şi constă într-o bursă pentru naştere şi lăuzie şi obursa pentru procurarea îmbrăcămintei copilului nou- născut, care se acordă **o singură dată în cursul anului universitar pentru fiecare copil născut**;
* **bursa pentru ajutor social ocazional în caz de deces** se poate acorda pentru decesul unui membru al familiei studentului/ei. Prin membru de familie se înţelege soţ, soţie, copil. În cazul decesului studentului/ei necăsătorit/ă, căsătorit/ă cu soţie/soţ care nu realizează venituri, bursa se acordă rudelor de gradul I/succesorului legal, **o singură dată în cursul anului universitar/deces**.

1. Pentru verificarea încadrării în condițiile de acordare a burselor sociale ocazionale se iau în considerare veniturile prevăzute la art. 14.
2. Pentru obținerea unei burse sociale ocazionale este necesară depunerea unui dosar ce trebuie să conțină documentele prevăzute în **Anexa nr. 3** a prezentei Metodologii.

**Art. 3 alin 5 din** **Metodologia de acordare a burselor la nivelul Facultăţii de Ştiinţe Economice:**  **Bursele de performanţă ocazionale se acordă o dată pe semestru studenţilor care îndeplinesc** cumulativ următoarele 2 criterii:

1. studentul/a FSE a obținut media minim 9.00, în cazul studenților de la ciclul licență, respective minim 9,50 în cazul studenților de la ciclul master în semestrul precedent

2. studentul/a FSE a obţinut performanţe ştiinţifice, inovaţie şi brevete, activităţi extracurriculare în semestrul precedent, cu respectarea celor prevăzute în Anexa nr. 6 la prezenta Metodologie.

**Termenul de depunere a dosarelor, la secretariatul Facultăţii de Ştiinţe Economice este până la data de 14.06.2017 orele 16.00.**